Engelse top-klub trek swaar weens Covid-19 | Netwerk24
Jake het meer as een rede om te glimlag
Onthou Naas Botha het gesê jy wen nie die Curriebeker in Mei nie. Nou wen jy dit in Januarie.
11 Augustus 2020 18:00
Tony Rowe, voorsitter van die Exeter Chiefs. Foto: Getty Images
Dit is die waarskuwing van Tony Rowe, dié rugbyklub se voorsitter.
Die Chiefs was die enigste topvlakspan in Engeland wat verlede seisoen 'n wins kon maak, danksy die konferensiegeriewe by Sandy Park, dié span se tuisveld.
Exeter ly egter 'n verlies van £1 miljoen (sowat R23 miljoen) 'n maand sedert Sandy Park se deure in Maart weens die virus gesluit is.
"As ons nie 'n inkomste kry voor die einde van die jaar nie, het ons ernstige probleme," benadruk Rowe.
Die Engelse klubs het vroeër gestem vir salarisbesnoeiings, wat meegebring het dat verskeie sleutelspelers in die nadraai elders kontrakte met ander spanne gesluit het.
Die Premierliga hervat die komende naweek en die Chiefs kom op Sandy Park agter geslote deure teen die Leicester Tigers te staan.
Rowe sê hoewel die stadion se konferensiegeriewe, TV-regte en geld van die Engelse Rugbyunie (RFU) die klub help om sy verpligtinge na te kom, is kaartjieverkope steeds die grootste bron van inkomste.
"Almal beskou Exeter as die ideale onderneming, 'n winsgewende klub omdat Sandy Park se konferensie- en onthaalgeriewe vir die dag-tot-dag-uitgawes betaal, maar ons het die hekinkomste baie nodig.
"Vir die laaste vyf maande is dit 'n meulsteen om ons nek. Ons het nie daardie inkomste nie, maar die uitgawes bly dieselfde.
"Dit wat as't ware ons goue hen was, is weg. Sandy Park se infrastruktuur het gehelp om die rekeninge te betaal en die wedstryde was ons wins."
Die Suid-Afrikaanse losvoorspelers Jannes Kirsten, Jacques Vermeulen en Don Armand speel vir die Chiefs. – Reuters